ꦲꦥꦼꦩ꧀ ꦪꦲꦶꦏꦸ ꦥꦔꦤ꧀ꦤꦤ꧀ ꦏꦁ ꦢꦶꦒꦮꦺ ꦱꦏ ꦒ꧀ꦭꦼꦥꦸꦁ ꦧꦼꦫꦱ꧀꧉ ꦲꦶꦁ ꦗꦩꦤ꧀ ꦧꦶꦪꦺꦤ꧀꧈ ꦲꦥꦼꦩ꧀ ꦩꦸꦁ ꦲꦤ ꦲꦶꦁ ꦲꦢꦶꦕꦫ-ꦲꦢꦶꦕꦫ ꦠꦂꦠꦩ꧀ꦠꦸ ꦭꦤ꧀ ꦩꦸꦁ ꦲꦤ ꦱꦶꦗꦶ ꦫꦱ꧈ ꦪꦲꦶꦏꦸ ꦩꦸꦁ ꦫꦱ ꦊꦒꦶ ꦱꦏ ꦒꦸꦭ꧉ ꦗꦩꦤ꧀ ꦣꦶꦱꦶꦏ꧀꧈ ꦲꦥꦼꦩ꧀ ꦩꦸꦁ ꦲꦤ ꦲꦶꦁ ꦲꦕꦫ ꦏꦼꦤ꧀ꦝꦸꦫꦺꦤ꧀꧈ ꦮꦸꦗꦸꦢ꧀ꦢꦺ ꦕꦺꦴꦤ꧀ꦛꦺꦴꦁ ꦭꦤ꧀ ꦲꦶꦱꦶꦃ ꦢꦶꦧꦸꦤ꧀ꦠꦼꦭ꧀ ꦒꦺꦴꦣꦺꦴꦁ꧉ ꦤꦔꦶꦁ, ꦱꦲꦶꦏꦶ ꦲꦥꦼꦩ꧀ ꦮꦶꦱ꧀ ꦲꦤ ꦲꦶꦁ ꦔꦼꦤ꧀ꦢꦶ-ꦲꦼꦤ꧀ꦢꦶ ꦭꦤ꧀ ꦮꦶꦱ꧀ ꦲꦏꦺꦃ ꦗꦼꦤꦶꦱ꧀ꦱꦺ꧈ ꦲꦤ ꦱꦶꦁ ꦫꦱ ꦕꦺꦴꦏ꧀ꦭꦠ꧀꧈ ꦭꦤ꧀ ꦩꦤꦺꦏ ꦫꦱ ꦮꦺꦴꦃ-ꦮꦺꦴꦃꦲꦤ꧀꧉ ꦲꦥꦼꦩ꧀ ꦲꦏꦺꦃ ꦏꦁ ꦢꦶꦢꦺꦴꦭ꧀ ꦲꦶꦁ ꦠꦺꦴꦏꦺꦴ ꦥꦔꦤ꧀ꦤꦤ꧀꧈ ꦥꦱꦂ꧈ ꦲꦸꦠꦮ ꦥꦸꦱꦠ꧀ ꦲꦺꦴꦭꦺꦃ-ꦲꦺꦴꦭꦺꦃ꧉

ꦕꦫ ꦒꦮꦺ ꦲꦥꦼꦩ꧀ 
 ꦲꦼꦤ꧀ꦝꦺꦴꦒ꧀ 2 ꦢꦶꦲꦸꦧ꧀ꦭꦼꦏ꧀ ꦧꦉꦁ ꦒ꧀ꦭꦼꦥꦸꦁ ꦧꦼꦫꦱ꧀ ꦱꦼꦥꦿꦥꦠ꧀ ꦏꦶꦭꦺꦴ꧈ ꦫꦒꦶ ꦱꦼꦠꦼꦔꦃ ꦥꦏ꧀꧈ ꦥꦤꦶꦭꦶ ꦱꦼꦧꦸꦁꦏꦸꦱ꧀꧈ ꦩꦼꦂꦠꦺꦒ 2 ꦱꦺꦤ꧀ꦝꦺꦴꦏ꧀ ꦏꦁ ꦮꦶꦱ꧀ ꦢꦶꦕꦸꦮꦺꦂꦫꦏꦺ꧈ ꦒꦸꦭ꧈ ꦏꦫꦺꦴ ꦱꦤ꧀ꦠꦼꦤ꧀꧉
 ꦧꦚ꧀ꦗꦸꦂ ꦢꦶꦩꦼꦤꦼꦁꦔꦏꦺ ꦱꦼꦠꦼꦔꦃ ꦗꦩ꧀ ꦱꦸꦥꦪ ꦗ꧀ꦭꦢꦿꦺꦤ꧀ꦤꦤ꧀ ꦲꦶꦏꦸ ꦫꦢ ꦔꦼꦩ꧀ꦧꦁ꧉
 ꦧꦚ꧀ꦗꦸꦂ ꦢꦶꦢꦢꦂ ꦲꦶꦁ ꦕꦺꦛꦏ꧀ꦏꦤ꧀꧉ ꦪꦺꦤ꧀ ꦮꦼꦂꦤꦤꦺ ꦮꦶꦱ꧀ ꦫꦢ ꦕꦺꦴꦏ꧀ꦭꦠ꧀ ꦠꦼꦒꦼꦱ꧀ꦱꦺ ꦮꦶꦱ꧀ ꦏꦸꦢꦸ ꦢꦶꦲꦼꦤ꧀ꦠꦱ꧀꧉
 ꦲꦥꦼꦩ꧀ ꦮꦶꦱ꧀ ꦧꦶꦱ ꦢꦶꦥꦔꦤ꧀꧉ ꦭꦸꦮꦶꦃ ꦲꦺꦤꦏ꧀ ꦢꦶꦥꦔꦤ꧀ ꦤꦭꦶꦏ ꦲꦶꦱꦶꦃ ꦲꦔꦼꦠ꧀꧉

ꦥꦔꦤ꧀ꦤꦤ꧀